கேள்வி: இரணைமடு கனகாம்பிகை அம்பாள் பெருங்கோவில் குறித்து விரிவாக சொல்லுங்கள்.
பதில்: இரணைமடு திருவருள்மிகு ஸ்ரீகனகாம்பிகை அம்பாள் பெருங்கோவில் இலங்கையின் வட மாகாணம், இலங்கை கிளிநொச்சி மாவட்டம் மாவட்டத்தில் இரணைமடு நீர்த் தேக்கத்தினை தீர்த்தமாக கொண்டு அதனுடைய இடது கரையிலே அமைந்துள்ள கோயில். இங்கு அன்னை பராசக்தி வலது கரத்திலே கிளியினை ஏந்தியபடி நின்ற திருக்கோலத்தில் "கனகாம்பிகை" எனும் பெயர் தாங்கி மூல தெய்வமாக உள்ளார்.
கேள்வி: இரணைமடு கனகாம்பிகை அம்பாள் பெருங்கோவில் - வேட்டைத் திருவிழா பற்றி தகவல் சொல்.
பதில்: 8ம் நாள் பகல் உற்சவம் முடிவடைந்ததும் அம்பிகை வேட்டைதிரு விழாவின் முக்கிய நிகழ்வான வாழைவெட்டும் நிகழ்விற்காக திருவையாறு 2ம் பகுதி விநாயகர் ஆலயத்திற்கு எழுந்த்தருளி அங்கு வாழை வெட்டும் உற்சவம் நடைபெறும் அதன் பின் ஆலயம் திரும்பியவுடன் பிரச்சித்த அபிடேகம் நடைபெற்று இரவு பூசையின் பின் அழகிய முத்து சப்பறத்தில் அம்பிகை சுப்பிரமணியர் விநாயகர் சமேதராய் வெளி வீதி வலம் வருவார்.
கேள்வி: இரணைமடு கனகாம்பிகை அம்பாள் பெருங்கோவில் - தேர்த் திருவிழா குறித்து விரிவாக சொல்லுங்கள்.
பதில்: தேர் உற்சவமானது 9ம் நாள் காலையில் இடம்பெறும் காலை வசந்த்தமண்டப பூசைகள் முடிந்ததவுடன் அம்பிகை சுப்பிரமணியர் விநாயகர் சமேதராய் தேரில் ஆரோகணிப்பர். முதலில் விநாயகரின் தேரும் அடுத்து சுப்பிரமணியரின் தேரும் அடுத்து அன்னயினுடைய தேரும் வீதிவலம்வரும் தேரிலிருந்த்து பச்சை சாத்தி உற்சவ மூர்த்திகள் இறக்கப்பட்டு நவசக்தி அர்ச்சனை இடம்பெறும் இரவு தேரடி பார்க்கும் உற்சவம் இடம்பெறும். படிமம்:Ther 2012.jpeg
கேள்வி: இரணைமடு கனகாம்பிகை அம்பாள் பெருங்கோவில் - வருடாந்த திருவூர்வலம் பற்றி தகவல் சொல்.
பதில்: இது வருடந்தோறும் பங்குனி மாதத்தில் இரணைமடு குளத்தின் நீர் பாயும் கிராமங்களுக்கும் ஆலயத்தின் அயற்கிராமங்களுக்கும் அம்பாள் உலா போகும் நிகழ்வாகும் ஐம்பது ஆண்டுகளுக்கு மேலாக நடைபெறும் இத்திருவூர்வலமானது ஆரம்பத்தில் ஏழு நாட்களும் பின்னர் பத்து நாட்களும் தற்போது பன்னிரெண்டு நாட்களும் நடைபெறுகின்றது
கேள்வி: இரணைமடு கனகாம்பிகை அம்பாள் பெருங்கோவில் - சிறப்பு உற்சவங்கள் பற்றி நீங்கள் என்ன அறிந்துள்ளீர்கள்?
பதில்: ஆலயத்திலே மகோற்சவம் தவிர பல விழாக்கள் சிறப்பாகக் கொண்டாடப்படுகிறது. குறிப்பாக தைப்பொங்கல், தைப்பூசம், சிவராத்திரி, பங்குனி உத்தரம், சித்திரை வருடப்பிறப்பு, வைகாசி விசாகம், ஆடிச் செவ்வாய், ஆடிப் பூரம், ஆவணி சதுர்த்தி, நவராத்திரி, விஜய தசமி (மானம்பூ), கேதாரகௌரி விரதம், கந்தசஷ்டி, திருவெம்பாவை போன்றவை சிறப்பாக நடைபெறும். அதேவேளை நவராத்திரியின் 9ம்நாளன்று மகிஷாசூரன்போர் இடம்பெறும். இந்நிகழ்வு கிளிநொச்சி மாவட்டம் இவ் ஆலயத்தில் மட்டுமே இடம் பெறுவது குறிப்பிடத்தக்கது. அத்துடன் சமயகுரவர் நால்வரின் குருபூசை தினங்கள் ஆலயகும்பாபிசேக திதியில் சங்காபிசேகம் ஆடிச் செவ்வாய் கடைசி செவ்வாய் (நவக்கிரகம்) யாகம் போன்றனவும் சிறப்பாக இடம்பெறும்.
கேள்வி: இரணைமடு கனகாம்பிகை அம்பாள் பெருங்கோவில் - அமைப்பு பற்றி விளக்கவும்.
பதில்: இவ்வாலயமானது ஆகம முறைப்படி அமைக்கபட்டுள்ளது. கிழக்கு நோக்கி அமைந்திருக்கும் இவ்வாலயத்தில் கருவறையில் மூலவர் வீற்றிருக்கிறார். கருவறையைத் தொடர்ந்து அர்த்தமண்டபம், மகாமண்டபம், சபாமண்டபத்தில் நடராஜர் சந்நிதியும், ஸ்தம்பமண்டபம் ஆகியவை காணப்படுகின்றன. உள்பிரகாரத்தில் கருவறைக்கு வலதுபக்க மூலையில் கிழக்கு நோக்கியவாறு விநாயகர் சந்நிதியும், இடதுபக்க மூலையில் வள்ளி தெய்வானை சமேத முருகன் சந்நிதியும் அமைந்துள்ளது. தெற்கு வாயிலுக்கு அருகில் சமயகுரவர் சந்நிதியும், கருவறை கோமுகைக்கு அருகில் தெற்கு நோக்கி சண்டேசுவரி சந்நிதியும், தம்பமண்டபத்திற்கு கிட்டவாக நவக்கிரகம் சந்நிதியும் தெற்கு அதனையடுத்து மூன்று தள விமானத்தையுடைய வசந்தமண்டபமும் அமைந்துள்ளது. இதேவேளை ஆலய பிரதான வாயிலுக்கு வலப்புறம் (வெளியிலிருந்து வரும் போது) மணிக்கோபுரமும் அதனை அடுத்து வைரவர் நாகதம்பிரன் சந்நிதியும், அதனை அடுத்து யாகசாலையும் அமைந்துள்ளது. இதனைவிட உள் பிரகாரத்தில் அலுவலகம், மடைபள்ளி, களஞ்சிய அறை, வாகனசாலை போன்றனவும் அமைந்துள்ளன. வடக்கு பகுதியில் உள்பிரகாரத்திற்கும் வெளிபிரகாரத்திற்கும் இடைப்பட்ட பகுதியில் அழகிய நந்தவனமும் அமைந்துள்ளது. இதேவேளை கூரைபோடப்பட்ட உள் வீதியும் விசாலமான வெளிவீதியும் அமைந்துள்ளது.